2. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. ΙΕ/4914 της 28 Απρ./7 Μαΐου 1987 (ΦΕΚ Β' 233) Διαδικασίες, προϋποθέσεις και όροι ένταξης επενδύσεων του Τομέα Μεταποίησης στα Μεσογειακά Ολοκληρωμένα Προγράμματα. Έχοντας υπόψη: 1.Τον κανονισμό της ΕΟΚ 2088/1985. 2.Τον κανονισμό της ΕΟΚ 1787/1984. 3.Τον Νόμ. 1262/1982 "Για την παροχή κινήτρων ενίσχυσης της Οικονομικής και Περιφερειακής Ανάπτυξης της Χώρας και τροποποίηση συναφών διατάξεων όπως ισχύει". 4.Τον Νόμ. 1682/1987 και ειδικότερα το άρθρ. 2 αυτού. 5.Την Α.Π. 3696/22.4.1986 απόφαση της Υφυπουργού Βιομηχανίας Ενέργειας και Τεχνολογίας και τη Σύσταση Γνωμοδοτικής Επιτροπής Μ.Ο.Π. 6.Την απόφαση Α.Π. 1483/10.4.1987 του Υφυπουργού Βιομηχανίας Ενέργειας και Τεχνολογίας για την ανασύσταση Γνωμοδοτικής Επιτροπής Μ.Ο.Π. 7.Το άρθρ. 23 του Νόμ. 1558/1985 (ΦΕΚ Α' 137/26.7.1985) "Κυβέρνηση και Κυβερνητικά Όργανα". 8.Την απόφαση ΔΙΟΝΟΣΕ 207/13.2.1987 (ΦΕΚ 81/τ/Β'/13.2.1987) του Πρωθυπουργού και του Υπουργού Εθνικής Οικονομίας "Ανάθεση αρμοδιοτήτων στον Υφυπουργό Εθνικής Οικονομίας", αποφασίζουμε: Άρθρ.1.-Για τον Τομέα της Μεταποίησης, στα Μ.Ο.Π μπορούν να υπαχθούν παραγωγικές επενδύσεις που ανήκουν στους κλάδους ή υποκλάδους δραστηριοτήτων υψηλής ή μέσης προτεραιότητας, όπως αυτοί περιγράφονται στο Παράρτημα 1. Άρθρ.2.-1.Για την υπαγωγή επενδυτικών προγραμμάτων των ιδιωτών του Τομέα της Μεταποίησης στα Μ.Ο.Π., είναι απαραίτητη η υποβολή μέχρι 15 Απρ. 1986 σχετικών αιτήσεων, που υποβάλλονται στο Σύνδεσμο Ελληνικών Βιομηχανιών ή στο Υπουργείο Βιομηχανίας, Ενέργειας και Τεχνολογίας, εφόσον αφορούν τη Βιομηχανία, ή μόνο στο ΥΒΕΤ εφόσον οι φορείς είναι μικρομεσαίες επιχειρήσεις. 2.Η αίτηση πρέπει να περιέχει όλα τα χαρακτηριστικά στοιχεία του φυσικού ή νομικού εκπροσώπου το οποίο είναι φορέας της επένδυσης και συνοδεύεται από μία καλά τεκμηριωμένη οικονομο-τεχνική προμελέτη σύμφωνα με το υπόδειγμα της προμελέτης του Νόμ. 1262/1982. 3.Οι προτάσεις που υποβάλλονται αξιολογούνται από Γνωμοδοτική Επιτροπή τα μέλη της οποίας ορίζονται με απόφαση του Υπουργού Βιομηχανίας, Ενέργειας και Τεχνολογίας. 4.Οι προτάσεις που πληρούν τα κριτήρια αξιολόγησης που αναφέρονται στο άρθρ. 4 της απόφασης αυτής, μετά την αξιολόγησή τους από τη Γνωμοδοτική Επιτροπή της προηγούμενης παραγράφου προωθούνται από τον Υφυπουργό Βιομηχανίας, Ενέργειας και Τεχνολογίας, στο Υπουργείο Εθνικής Οικονομίας για έγκριση και έκδοση ατομικών εγκριτικών ή απορριπτικών πράξεων σύμφωνα με τα οριζόμενα στο άρθρ. 5 της παρούσας απόφασης. 5.Το Υπουργείο Εθνικής Οικονομίας στη συνέχεια μεριμνά για την προώθηση των εγκριθεισών επενδύσεων στην ΕΟΚ για ένταξη και συγχρηματοδότηση από τα Μ.Ο.Π. Άρθρ.3.-1.Στις επιχειρήσεις που πραγματοποιούν παραγωγικές επενδύσεις του άρθρ. 1 της απόφασης αυτής παρέχεται μόνο επιχορήγηση που κυμαίνεται σε ποσοστό από 40% - 60% για τους κλάδους υψηλής προτεραιότητας και σε ποσοστό 30% - 50% για τους κλάδους μέσης προτεραιότητας και υπολογίζεται στο παραγωγικό κόστος της επένδυσης (χωρίς να συμπεριλαμβάνεται η αξία του απαραίτητου οικόπεδου) και χωρίς κανένα περιορισμό ως προς το ύψος της επένδυσης. 2.Η έναρξη των επενδύσεων μπορεί να έχει γίνει μετά τις 23.7.1986 εφαρμοζομένης κατά τα λοιπά αναλογικά της παρ. 5 του άρθρ. 5 του Νόμ. 1262/1982, όπως ισχύει: Άρθρ.4.-1.Τα κριτήρια αξιολόγησης των επενδυτικών προτάσεων του Τομέα Μεταποίησης διακρίνονται σε γενικά και ειδικά: Α.Τα γενικά ή ιδιωτικοοικονομικού χαρακτήρα κριτήρια αξιολόγησης των επενδυτικών προτάσεων (η ύπαρξη των οποίων αποτελεί προϋπόθεση εφαρμογής των ειδικών κριτηρίων) αναφέρονται: -στον φορέα της επένδυσης -στις συνθήκες του κλάδου στον οποίο εντάσσεται η παραγωγική δραστηριότητα της προτεινόμενης επένδυσης  -στη βιωσιμότητα της επένδυσης και  -στις περιβαλλοντολογικές επιπτώσεις. Ειδικότερα: α)Όσον αφορά τον φορέα λαμβάνεται υπόψη η εμπειρία του, η κλίμακα που άσκησε την δραστηριότητά του στο παρελθόν, η φερεγγυότητα, σε συνδυασμό με τη δυνατότητα κάλυψης της ίδιας συμμετοχής. (Μετά τη σελ. 834) Σελ. 835 Τεύχος Ι-43 Σελ. 61 Αναπτυξιακή και Βιομηχανική Πολιτική 13.Ξ.η.2 Για τις ήδη λειτουργούσες μονάδες εξετάζεται επίσης και η επίδρασή τους στο παρελθόν σε σχέση με τα αποτελέσματα και την οικονομική τους κατάσταση. β)Όσον αφορά τα στοιχεία του κλάδου, εξετάζονται οι συνθήκες προσφοράς και ζήτησης στην εσωτερική και στη διεθνή αγορά, οι μελλοντικές προοπτικές καθώς και η θέση του κλάδου στην οικονομία και οι επιπτώσεις σ' αυτόν από την προγραμματιζόμενη επένδυση. γ)Όσον αφορά τη βιωσιμότητα της επένδυσης εξετάζονται ο τρόπος εγκατάστασης, τα τεχνικά χαρακτηριστικά της επένδυσης, οι συνθήκες ανταγωνισμού, ο προσανατολισμός της επιχείρησης στην εγχώρια ή διεθνή αγορά, η οργάνωσή της και τα προβλεπόμενα οικονομικά αποτελέσματα. δ)Όσον αφορά τις περιβαλλοντολογικές επιπτώσεις θα πρέπει να εξασφαλίζεται η εφαρμογή της ισχύουσας νομοθεσίας. Β.Τα ειδικά κριτήρια αξιολόγησης των επενδυτικών προτάσεων είναι τα ακόλουθα: α)Το κριτήριο του κλάδου. Προωθούνται επενδύσεις που ανήκουν στις κατηγορίες κλάδων υψηλού και μέσου ενδιαφέροντος (Παράρτημα 1). β)Το κριτήριο της Περιφέρειας. Ολόκληρη η χώρα, εκτός της Α' περιοχής του Νόμ. 1262/1982, θεωρείται ενιαία περιοχή. Στην Α' περιοχή του Νόμ. 1262/1982 μπορούν να υπάγονται μόνο επενδύσεις υψηλής τεχνολογίας ή επενδύσεις που συμβάλλουν αποτελεσματικά στην μείωση της ρύπανσης του περιβάλλοντος. γ)Η οργανική διασύνδεση με την ελληνική οικονομία. Η Ελληνική Προστιθέμενη Αξία (ΕΠΑ) του προϊόντος στο οποίο αναφέρεται η συγκεκριμένη επένδυση θα πρέπει να είναι τουλάχιστον ποσοστό 45% του συνολικού κόστους παραγωγής, χωρίς τον υπολογισμό τόκων και κερδών. Ποσοστό τουλάχιστον 25% της Ελληνικής Προστιθέμενης Αξίας πρέπει να πραγματοποιείται από τη μονάδα παραγωγής στην οποία οδηγεί η επένδυση. Διευκρινίζεται ότι λαμβάνεται υπόψη σαν ΕΠΑ το κόστος εργασίας και οι αποσβέσεις παγίου κεφαλαίου. δ)Η ίδια συμμετοχή Η ελάχιστη ίδια συμμετοχή του φορέα στην επενδυτική δαπάνη ορίζεται σε ποσοστό 20%. Σελ. 836 Τεύχος Ι-43 Σελ. 62 Λαμβάνεται σοβαρά υπόψη η έκταση στην οποία η συμμετοχή του επενδυτή είναι πάνω από το ελάχιστο όριο 20%. Η ίδια συμμετοχή θα καταβάλλεται σε μετρητά και θ' αποτελεί μετοχικό κεφάλαιο της εταιρείας (συμπεριλαμβανομένης της αξίας του απαραίτητου οικοπέδου). Για τις υφιστάμενες επιχειρήσεις, εκτός από την αύξηση του μετοχικού κεφαλαίου με νέα μετρητά κεφάλαια, μπορούν να θεωρηθούν σαν ίδια συμμετοχή τα υφιστάμενα αποθεματικά πλην του τακτικού χωρίς αυτά να αποτελέσουν αύξηση του μετοχικού κεφαλαίου. Στην περίπτωση αυτή θα πρέπει η επιχείρηση να έχει αποδεδειγμένα διαθέσιμα κεφάλαια και επάρκεια για τις ανάγκες της σε Μόνιμο Κεφάλαιο Κίνησης και να επιδιώκεται ένα υγιές χρηματοδοτικό σχήμα μετά την ολοκλήρωση της επένδυσης. Η δαπάνη της επένδυσης πέρα από την ίδια συμμετοχή και την επιχορήγηση του Δημοσίου καλύπτεται με δάνειο από το Ελληνικό Τραπεζικό Σύστημα ή Τράπεζες του εξωτερικού. ε)Η διαρθρωτική σημασία και το μέγεθος της επένδυσης. Προτιμώνται επενδύσεις που μπορούν να επηρεάσουν αποφασιστικά τις διαρθρωτικές αδυναμίες του αντίστοιχου κλάδου. στ)Η μεταφορά υψηλής τεχνολογίας ή η ανάπτυξη εγχώριας τεχνολογίας. ζ)Η καθαρή συναλλαγματική ωφέλεια. Η καθαρή συναλλαγματική εισροή που προκύπτει από τη λειτουργία της επιχείρησης και η οποία λογίζεται σαν ποσοστό επί των πωλήσεων. η)Η συμβολή της επένδυσης στην αύξηση της απασχόλησης. Λογίζονται άτομα ετήσιας απασχόλησης. Τα άτομα μερικής απασχόλησης μετατρέπονται σε ετήσιας απασχόλησης. 13.Ξ.η.2 Αναπτυξιακή και Βιομηχανική Πολιτική 2.Υπολογισμός της επιχορήγησης α/α    Κριτήρια    Χορηγούμενοι βαθμοί                     2    4    6    8                10 1.Ελληνική Προστιθέμενη Αξία 45  50  55  60  65 και πάνω 2.Καθαρή Συναλλαγματική Επίδοση 20   30  40  50  60       " 3.Νέες θέσεις Εργασίας 10   25  50  100 200    " 4.Ίδια Συμμετοχή 20   25  30  35  40        " Ο αριθμός των μονάδων που συγκεντρώνει από τα τέσσερα παραπάνω κριτήρια μία επένδυση, διαιρούμενος δια δύο δίνει (στρογγυλοποιημένος) τις ποσοστιαίες μονάδες, με τις οποίες αυξάνεται ο βασικός αριθμός των μονάδων που είναι: α)Για τις επενδύσεις υψηλής προτεραιότητας 40 και β)Για τις επενδύσεις Μέσης Προτεραιότητας 30. Το ποσοστό που προκύπτει από τον παραπάνω υπολογισμό προσαυξάνεται μέχρι 15% και με την προϋπόθεση ότι το συνολικό ποσοστό επιχορήγησης δεν υπερβαίνει το 60% για τις ειδικές περιπτώσεις επενδύσεων της παρ. 1 του άρθρ. 9 του Νόμ. 1262/82 και τις επενδύσεις που πραγματοποιούνται από Συνεταιρισμούς, Δημοτικές ή Κοινοτικές επιχειρήσεις. Άρθρ.5.-1.Με αποφάσεις του Υπουργού Εθνικής Οικονομίας και του κατά περίπτωση αρμοδίου Υπουργού που δημοσιεύονται σε περίληψη στην Εφημερίδα της Κυβερνήσεως, καθορίζονται οι υποχρεώσεις και τα δικαιώματα του Δημοσίου και των επενδυτών και ειδικότερα το ποσοστό της επιχορήγησης, οι όροι εκτέλεσης της συγκεκριμένης επένδυσης, ο τρόπος χρηματοδότησης και οι κυρώσεις σε βάρος του επενδυτή σε περίπτωση παράβασης των υποχρεώσεών του. 2.Οι παραπάνω αποφάσεις είναι δυνατόν να τροποποιούνται με όμοια απόφαση που εκδίδεται ύστερα από γνώμη της προβλεπομένης από το άρθρ. 8 του Νόμ. 1262/82 όπως ισχύει, Κεντρικής Γνωμοδοτικής Επιτροπής, μετά από αίτηση του επενδυτή. Άρθρ.6.-1.Ο έλεγχος της προόδου των επενδυτικών έργων και γενικότερα των επενδύσεων, ανεξάρτητα αν βρίσκονται σε εκτέλεση ή έχουν περατωθεί γίνεται από Όργανα Ελέγχου, σύμφωνα με τα οριζόμενα στην παρ. 2 του άρθρ. 8 του Νόμ. 1262/82, όπως ισχύει και τις ισχύουσες ή εκδοθησόμενες σχετικές αποφάσεις του Υπουργού Εθνικής Οικονομίας. 2.Για την εκταμίευση και την καταβολή της επιχορήγησης καθώς και τα απαιτούμενα δικαιολογητικά έχουν ανάλογα εφαρμογή οι διατάξεις του Νόμ. 1262/82, όπως ισχύει, και οι ισχύουσες ή εκδοθησόμενες σχετικές αποφάσεις του Υπουργού Εθνικής Οικονομίας. Άρθρ.7.-Οι διατάξεις του Νόμ. 1262/82, όπως ισχύει, έχουν εφαρμογή για τα λοιπά θέματα που δεν ρυθμίζονται στην απόφαση αυτή. Άρθρ.8.-Η ισχύς της απόφασης αυτής αρχίζει από 1.1.1986. Άρθρ.9.-Η απόφαση αυτή να δημοσιευθεί στην Εφημερίδα της Κυβερνήσεως. (Ακολουθούν Παραρτήματα) 